stanford-oval/wikipedia huggingface dataset:
קרחון קלארק (ארץ גרהאם)

ערך זה עוסק בקרחון בארץ גרהאם שבאנטארקטיקה. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 על שם:  L. C. G. Clarke 
 מיקום:  אזור הברית האנטארקטית 
 קואורדינטות:  68°48′00″S 66°56′00″W﻿ / ﻿68.8°S 66.9333°W﻿ / -68.8; -66.9333
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהקרחון קלארק(למפת חצי האי האנטארקטי רגילה) בסיס חנרל ברנרדו אוהיגינס ריקלמהקרחון קלארק(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון קלארק(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון קלארק
 
קרחון קלארק (באנגלית: Clarke Glacier) הוא קרחון בחוף המערבי של ארץ גרהאם שבאנטארקטיקה.
אורכו של הקרחון 32 קילומטרים; ורוחבו 3.2 קילומטרים.
הקרחון זורם לכיוון מערב, מצידם הצפוני של הר סיקל, ופסגות בודאן, ונשפך אל מפרץ מיקלסן.
היסטוריה > גילוי ומיפוי הקרחון

הקרחון נסקר לראשונה בשנת 1936 על ידי המשלחת הבריטית אל ארץ גרהאם (משלחת שחקרה את אנטארקטיקה בין השנים BGLE) (1937 -1934) בהנהגת ג'ון ריימיל.
בינואר 1941 חצתה משלחת המזחלות של השירות האנטארקטי של ארצות הברית, את ראשו של הקרחון (מוצאו).
חלקו התחתון של הקרחון נסקר בין השנים 1948–1949 על ידי סקר שטחי חסות איי פוקלנד.
היסטוריה > מקור השם

סקר שטחי חסות איי פוקלנד נתן לקרחון בשנת 1955 את שמו.
הקרחון נקרא על שם לואי סי. ג'י. קלארק (Louis C.G. Clarke), מנהל מוזיאון פיצוויליאם, באוניברסיטת קיימברידג', שבאנגליה בין השנים 1937 עד 1946, שסייע רבות למשלחת הבריטית אל ארץ גרהאם.
קרש גב

איור של פצוע מקובע לקרש גב
קרש גב או לוח גב הוא מוצר רפואי המשמש לקיבוע ולהעברה של פצועים כאשר קיימת אפשרות של פגיעה בעמוד השדרה. לוח גב משמש למניעת תזוזה של עמוד השדרה העלולה ליצור נזק בלתי הפיך. לרוב, נמצאים לוחות גב בשימוש של כוחות עזרה ראשונה ורפואת חרום, כגון מגן דוד אדום.
קרשי גב עשויים עץ, אלומיניום או פלסטיק. כיום קיימת מגמה של הימנעות משימוש בקרשי גב העשויים עץ עקב התחזוקה הרבה הנדרשת, כגון טיפול בסדקים ושברים, ריקבון וחיידקים.
קרשי גב רחבים יותר מרוחבו של אדם ממוצע, על מנת לאפשר התאמה של רצועות קיבוע וכדי לאפשר את קיומן של ידיות נשיאה. לרוב, מאפשר החומר שממנו עשוי קרש הגב מעבר של קרני רנטגן, כדי לאפשר צילום של הפצוע בעודו מרותק ללוח.
הקיבוע מתבצע בדרך כלל בתוספת של צווארון לקיבוע עמוד שדרה צווארי (כגון צווארון פילדלפיה) שנועד למנוע תנועת הראש קדימה ואחורה (תנועה של "כן"). נוסף על כך, נתמך הראש בצדדיו על ידי שמיכה מגולגלת ("ספר תורה"), או חוסמים (Head Wise), כדי למנוע תנועה לטרלית (צדית) של הראש (תנועה של "לא"). במידה וקיים חשד לפגיעה בכל עמוד השדרה ולא רק הצוואר, נמנעת בצורה מוחלטת תנועה של הפצוע על ידי ריתוקו ברצועות.
קרחון קלטי

ערך זה עוסק בקרחון בחוף דופק שבאנטארקטיקה. אם התכוונתם לקרחון בחוף פנל, באדמת ויקטוריה שבאנטארקטיקה, ראו .
| --- | --- |

 מידע כללי
 על שם:  ג'ון סקוט קלטי 
 מיקום:  אזור הברית האנטארקטית 
 קואורדינטות:  84°53′00″S 170°20′00″E﻿ / ﻿84.883333333333°S 170.33333333333°E﻿ / -84.883333333333; 170.33333333333
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון קלטי(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון קלטי
 
קרחון קלטי (באנגלית: Keltie Glacier) הוא קרחון גדול, ברכס חבר העמים, בהרי המלכה מוד, באזור חוף דופק של אנטארקטיקה.
אורכו של הקרחון 56 קילומטרים.
הקרחון מנקז את נווה פיין; וזורם לכיוון צפון-מערב.
הקרחון נשפך אל קרחון בירדמור, בנקודת רנפרלי.
גובהו של הקרחון 1,465 מטרים מעל פני הים.
היסטוריה > גילוי הקרחון

הקרחון התגלה על ידי המשלחת האנטארקטית הבריטית (משלחת נמרוד), אשר חקרה את אנטארקטיקה בין השנים 1907–1909, בפיקודו של ארנסט שקלטון.
היסטוריה > מקור השם

שמו של הקרחון ניתן לו על ידי שקלטון.
שקלטון קרא לקרחון על שמו של סר ג'ון סקוט קלטי (John Scott Keltie), מזכיר החברה הגאוגרפית המלכותית.
ראובן מנינג

אין תמונה חופשית
ראובן (רוברט) מנינג הוא חבר הליגה להגנה יהודית שהוסגר מישראל לארצות הברית ב-1993, הורשע ברצח, ונדון שם למאסר עולם.
ביוגרפיה

ראובן מנינג ואשתו רחל היו חברים בליגה להגנה יהודית וידידים של המולטי-מיליונר ויליאם רוס, תומך של הליגה. בני הזוג מנינג עלו לישראל ב-1981, והתיישבו בקריית ארבע.
פעילות פלילית > רצח פטרישה וילקרסון

בשנת 1977 הגישה אישה בשם ברנדה קרותמול תובענה כנגד ויליאם רוס, סוחר בנדל"ן וחבר ותורם חשוב של הליגה להגנה יהודית, על הפרת התחייבות למכור לה בית. ב-30 ביוני 1980 שוחחו קרותמול ורוס בניסיון להגיע להסדר, אך ללא הצלחה.
ב-17 ביולי 1980 הגיעה למשרדי חברת מחשבים בלוס אנג'לס חבילת דואר שמוענה לקרותמול. החבילה הכילה, על פי מסמכי המשלוח, "מכשיר המהווה פיתוח המצאתי בתחום המחשבים". במכתב נלווה לחבילה צורפו הוראות להפעלת המכשיר על ידי חיבורו לחשמל. מזכירה בחברה, פטרישה וילקרסון, פתחה את החבילה ופעלה על פי ההוראות המצורפות. ברגע שהפעילה את המכשיר הוא התפוצץ והיא נהרגה במקום.
פעילות פלילית > רצח אלכס עודה

סמוך לאחר חטיפת אקילה לאורו, הופיע אלכס עודה בתוכנית טלוויזיה והגן על יאסר ערפאת. למוחרת, בעת שפתח את דלת המשרד שלו בלוס אנג'לס, התפוצץ מטען נפץ והוא נהרג. ה-FBI חשדה שמנינג היה מעורב ברצח, אולם על אף הסגרתו לארצות הברית והעמדתו לדין בפרשת הרצח של וילקרסון, הוא לא הועמד לדין בגין הרצח של עודה.
העמדה לדין באשמת רצח

שמונה שנים לאחר רצח וילקרסון, זיהו חוקרי ה-FBI כי טביעת אצבעות שנמצאו על החבילה שייכות למנינג. על המכתב הנלווה נמצאו טביעות אצבעותיה של אשתו רחל.
ויליאם רוס הועמד לדין באשמת רצח, אבל חבר המושבעים לא הגיע להסכמה ומשפטו בוטל בינואר 1989. ביוני 1988 הגיעה רחל מנינג עם בנותיה לביקור בלוס אנג'לס, ונעצרה שם. השופט סירב לשחררה בערבות מחשש שתימלט לישראל, אשר לטענת התביעה אינה מסגירה חשודים לארצות הברית. מנינג הועמדה למשפט באשמת רצח. במשפט, שנערך ב-1989, לא הגיע חבר המושבעים לכלל הסכמה פה אחד בדבר אשמתה, והמשפט הסתיים ללא תוצאה. לאחר המשפט שבה מנינג לישראל, בינואר 1989. מייד לאחר המשפט הודיעו בארצות הברית שידרשו את הסגרתו של מנינג. בקשת ההסגרה של בני הזוג מנינג הוגשה לאחר שלטענת ה-FBI הצטברו ראיות נוספות[דרוש מקור]. החוקרים שיערו שרוס שכר את בני הזוג מנינג לחסל את קרותמול.
ההסגרה התעכבה מכיוון שבארצות הברית דרשו שישראל לא תעצור את מנינג בשטחים שמעבר לקו הירוק.
בני הזוג נעצרו במרץ 1991 ושהו במעצר 22 חודשים, שבהם התקיימו בערכאות השונות דיונים על הליכי ההסגרה וחוקיותה. דיונים אלו עוררו הד ציבורי נרחב, ופעילי ימין בישראל פעלו למניעת הסגרתו של הזוג. עורכי דינם טענו כי ה-FBI פיברק ראיות וכי טביעות האצבעות אינן של ראובן מנינג. לטענתם, אנשי השירות החשאי רדפו את מנינג מפני שלדעתם היה לו קשר לסדרת חיסולים במסגרת פעילותו בליגה להגנה יהודית. בית המשפט העליון דחה את טענותיו של מנינג, וקבע כי גם אם יש בהן ממש אין הוא יכול לדון בהן, ומקומן להידון בבית המשפט בארצות הברית.
בפסקי הדין בעניין מנינג באה לידי ביטוי הפרשנות לחוק שאינה מאפשרת לבית המשפט להתעמק בענייני ראיות אשר יש לקבלן או לדחותן, ואין הוא מוסמך לבוא במקום בית המשפט של המדינה הדורשת את ההסגרה, אלא אם כן ברור לגמרי כי מדובר בראיה מופרכת מעיקרה. במקרה מנינג לא היה ניתן לעמוד במדויק על טיבן של הראיות, ועל כן נקבע כי בני הזוג בני הסגרה.
העמדה לדין באשמת רצח > סיום הפרשה

בינואר 1993 הוסגר ראובן מנינג לארצות הברית, וב-14 באוקטובר אותה שנה הוא הורשע ברצח המזכירה וילקרסון. הוא נדון בינואר 1994 למאסר עולם, שלימים נקצב, והועבר לכלא פדרלי לשאת את עונשו. ניסיון להעבירו בחזרה לישראל כדי שיישא בה את העונש נדחה, מאחר שהרצח בוצע בהיותו אזרח ארצות הברית והוא לא היה זכאי ליהנות מהחוק הקובע כי ישראלים שהוסגרו יחזרו לישראל לשאת את עונשם. מנינג שוחרר מהכלא הפדרלי בשלהי 2023.
ההחלטה לגבי הסגרת רחל מנינג התמהמהה לאחר הסגרת בעלה, בשל העובדה שהיא כבר עמדה לדין בארצות הברית. בסביבות הזמן שבו נדון בעלה למאסר עולם קבע בית המשפט בישראל כי גם היא בת הסגרה. ב-18 במרץ 1994, ימים אחדים לפני שהייתה אמורה לעלות על מטוס בדרך לארצות הברית, היא נפטרה מהתקף לב בבית הסוהר נווה תרצה.
חברי הליגה להגנה יהודית ליוו את המשפט ואת הליכי ההסגרה. מנינג זכה לתמיכת חבריו וארגוני ימין קיצוני גם לאחר הרשעתו. אלה מאמינים כי הוא חף מפשע, וכי הוא נרדף רק בגלל יהדותו. שמו של מנינג עלה במאבקים לשחרר אסירים יהודיים כמו ג'ונתן פולארד, והוא נחשב בעיני קבוצות אלה לדמות מרטירית הראויה להערצה.
הערות שוליים

↑  112 F.3d 422, פסק הדין בערעור של ויליאם רוס על הרשעתו ברצח
↑  רן דגוני, ישראלית נעצרה בארה"ב כחשודה ברצח אמריקנית בחבילת נפץ, מעריב, 24 ביוני 1988
↑  אורן כהן, ישראל סייעה כנראה במעצרה של מנינג, חדשות, 26 ביוני 1988
↑  רן דגוני, רושל מנינג תישאר במעצר בארה"ב; התובעת: ישראל אינה מכבדת הסכמי ההסגרה, מעריב, 7 ביולי 1988
↑  Michael K. Bohn, The Achille Lauro Hijacking, Brassey's 2004, page 137
↑  אורן כהן, אשת החשוד ברצח בארה"ב, בארץ, חדשות, 1 בפברואר 1989
↑  יעקב אילון, ארה״ב תדרוש את הסגרתו של המתנחל מקרית־ארבע בחשד לרצח, חדשות, 31 בינואר 1989
↑  Ex-JDO Bomber Found Guilty, Washington Report on Middle East Affairs, January 1994, Page 70
↑  רן דגוני, ישראל לא מסגירה לארה"ב 2 חשודים ברצח, מעריב, 12 ביוני 1990
↑  דורון מאירי, זוג פעילי "כך" החשוד ברצח יוסגר לארה״ב, חדשות, 25 במרץ 1991
↑  בג"ץ 3806/93 מנינג נ' שר המשפטים וכן בג"ץ 3261/93 מנינג נ' שר המשפטים
קפטן מארוול (מאר-וול)

| --- | --- |

קפטן מארוול, כפי שהופיע על עטיפת החוברת Captain Marvel #29 מנובמבר 1973, אמנות מאת ג'ים סטארלין, אל מילגרום וג'ון רומיטה האב.
 סוג:  גיבור-על
 הוצאה לאור:  מארוול קומיקס
 הופעה ראשונה:  Marvel Super-Heroes #12 (דצמבר 1967)
 הופעה אחרונה:  Secret Avengers #28 (יוני 2012)
 יוצרים:  סטן לי ג'ין קולן
 גילום הדמות:  אנט בנינג ("קפטן מארוול")
 מידע
 שם אמיתי:  מאר-וול
 כינויים:  קפטן מארוול, דוקטור וולטר לאוסון
 סטטוס:  לא פעיל
 כוחות:  כוח-על, תעופה, מודעות קוסמית, ספיגת והקרנת אנרגיה סולארית, עונד צמידי שלילה.
 חבר לשעבר בקבוצה:  חבר כבוד של האוונג'רס דפנדרס ליום אחד
 דמויות קשורות
 משפחה:  דורק VIII (בן) ג'ניס-וול (בן, מת) פילא-וול (בת, מתה)
 אויבים:  Yon-Rogg, תאנוס 
 
מאר-וול (באנגלית: Mar-Vell) היה דמות בדיונית של גיבור-על שהופיעה בחוברות הקומיקס קפטן מארוול והאוונג'רס ביקום מארוול קומיקס. דמותו הופיעה לראשונה בחוברת Marvel Super-Heroes #12 מדצמבר 1967, ונוצרה על ידי הכותב סטן לי והמאייר ג'ין קולן. מאז הופעתו הראשונה בתור הכסף של הקומיקס, מאר-וול הופיע לכל אורך השנים בסדרת סולו משלו ובכרך השני של כותרי Marvel Spotlight.
גרסה נשית לדמותו של מאר-וול הופיעה בסרט היקום הקולנועי של מארוול "קפטן מארוול", בגילומה של השחקנית אנט בנינג.
ביוגרפיה בדיונית > שנות השישים

לאחר המפגש הראשון של אימפריית הקרי עם בני האדם, קפטן מאר-וול מהקרי נשלח לרגל אחר כדור הארץ ולקבוע אם המקום מהווה איום לאימפריית הקרי. הוא מאמץ את זהותו של מדען מנוח בשם וולטר לאוסון, אך לעיתים הוא עוטה את מדי מיליציית הקרי כדי להגן על האנשים עליהם הוא משגיח. בפעם הראשונה שהוא עושה זאת, אנשים בקרבתו הוגים את שמו בטעות כקפטן מארוול. עבודת הריגול שלו מתבררת כקשה לביצוע עקב קצינו הבכיר והקנאי, חיבתו הגוברת לבני האנוש ועקב עברו הקרימינלי של לאוסון, האיש ממנו נטל את הזהות הפיקטיבית.
לאחר שעזר לאנושות מספר פעמים, מאר-וול מואשם בעוון בגידה בגזע הקרי ונדון למוות בידי כיתת יורים. מאר-וול נמלט בחללית גנובה, אך אבד בחלל. לאחר שנסחף בחלל למשך 112 יום, הוא נמצא בידי הקרי כשהוא חלוש ועל סף שגעון. ראש ממשלת הקרי זארק ורונאן המאשים מפעילים עליו מניפולציות כדי לעזור להם להפיל מהשלטון את "האינטלקט העילאי" (Supreme Intelligence). לצורך כך, הוא מקבל תלבושת חדשה וכן כוחות משודרגים. לאחר שהמזימה נכשלת, מאר-וול מנסה לחזור לכדור הארץ. בדרכו, הוא נקלע לפרץ אנרגיה רדיואקטיבי שכולא אותו באזור השלילי.
האינטלקט העילאי מאפשר למאר-וול ליצור קשר טלפתי עם ריק ג'ונס. מאר-וול מכוון את ג'ונס לעבר זוג "צמידי שלילה" הנמצאים במפקדת קרי נטושה. כאשר ג'ונס עונד את הצמידים ומקיש אותם יחדיו, הוא מחליף מקומות עם מאר-וול ונאגף בשדה כוח באזור השלילי. השניים מגלים כי הם מסוגלים להמשיך ולתקשר באופן טלפתי. באמצעות שיטה זו, מאר-וול יכול להישאר ביקום החיובי למשך שלוש שעות רצופות בלבד.
ביוגרפיה בדיונית > שנות השבעים

לאחר שמאר-וול התעמת בקצרה עם הנבל סקורפיו וכן הענק הירוק, ג'ונס השתמש בפורטל של מיסטר פנטסטיק לאזור השלילי כדי לשחרר את מאר-וול משם, ועד מהרה הוא מוצא את עצמו באמצעה של מלחמת קרי-סקרול. הוא גם עוזר לקבוצת האוונג'רס נגד גרים ריפר ופנטום החלל. לאחר שנלחם בנבל המונע בכוח אטומי בשם מגאטון, מאר-וול נכלא בשנית באזור השלילי.
מאר-וול כורת ברית עם מנטור וארוס, חברי הנצחיים מהכוכב טיטאן, כנגד הסוגד למוות תאנוס וכוחותיו במלחמה על אחזקתה של הקוביה הקוסמית, ממצא עתיק יומין ורב-עוצמה שיש בכוחו לשנות את המציאות. בראותו עד כמה חמור האיום, הישות הקוסמית קרונוס עוזר להם על ידי כך שהוא יוצר את דראקס המשמיד, שתפקידו הבלעדי הוא להרוג את תאנוס. ישות קוסמית נוספת בשם איאון הופך את מאר-וול ל"מגן היקום", בכך מעניק לו כוחות מיוחדים נוספים הכוללים מודעות קוסמית. תאנוס משיג לעצמו את הקוביה ומשתמש בה כדי להעניק לעצמו כוח אבסולוטי. רוחו של תאנוס עוזבת את גופו, ומאר-וול מנצל את ההזדמנות הזו כדי לנפץ את הקוביה הקוסמית, שעדיין נמצאת בידו של תאנוס, ובכך לבטל את מעשיו.
בהמשך, מאר-וול נתקל באויב חדש בשם נייטרו. בזמן שהוא מנטרל פצצה שהונחה בידי נייטרו, הוא נחשף לגז עצבים קטלני. הוא מתמוטט כתוצאה מהחשיפה, אך מחלים כאשר ניתן לו נסיוב. אולם, הגז מתברר כגורם מסרטן ומפתח אצל מאר-וול את מחלת הסרטן. מאר-וול חוקר את בני בריתו של נייטרו, המתגלים כ"לגיון המטורפים" של אימפריית הקרי. הדבר מוביל לסדרת קרבות ארוכים ולמשפטו של הישות הקוסמית "הצופה" בגין התערבות בענייניו של כדור הארץ. לאחר שהביא לקיצו של האיום ועזר לצופה, מאר-וול נפרד מג'ונס לזמן קצר ונתקל בטפיל חייזרי הנוטל את זהותה של אהובתו לשעבר אונה.
מאר-וול מגיע לעולם הבית של הקרי, ובסדרת התרחשויות שכמעט והורגות את ריק ג'ונס, מצליח להשתחרר מעולו של האינטלקט העילאי. עם שובו לכדור הארץ, מאר-וול נתקל במספר מדענים מגזע הקרי שננטשו מאחור, ואשר מנסים להשיג זקיף רובוטי לא פעיל מנושאת המטוסים המרחפת של סוכנות הביון S.H.I.E.L.D. ניסיונם נכשל. הזקיף מופעל אך אינו פועל לפי ההנחיות שניתנו לו ויוצא למסע הרס. נבל חדש בשם הצ'יטה מנסה להפעיל מניפולציות על הרובוט, אך לבסוף שניהם מובסים בידי מאר-וול. הגיבור מאתר את המדענים ונלחם עם רונאן המאשים.
ריק ג'ונס מבקר באחוזת האוונג'רס, כשלפתע האחוזה מותקפת בידי סופר-אדפטויד הרובוטי של ארגון A.I.M.. במהלכו של קרב עם האוונג'רס, ג'ונס מחליף מקומות עם מאר-וול, אך הסופר-אדפטויד מצליח לחקות את צמידי השלילה של מאר-וול. בסופו של דבר, מאר-וול מצליח לגרום לסופר-אדפטויד להקיש בצמידי השלילה המזויפים ולשלוח אותו לאזור השלילה. לקראת סוף שנות ה-70 של המאה ה-20, מאר-וול ממשיך בהרפתקאותיו, ומצליח למנוע מלחמה בין שלוש גלקסיות על ידי חשיפתו של מסתנן מגזע הקרי. כמו כן, מאר-וול נאלץ להדוף את דראקס, שנדחף לידי שגעון לאחר שנכשל פעמים רבות להרוג את תאנוס. הוא משכנע אותו לעזור לו, והשניים נלחמים במחשב-על בעל בינה מלאכותית שמשרת את תאנוס ופוקד על צבאותיו. תוך כדי, מאר-וול מצליח להעביר לצידו את אליסיוס, יצירתו הנקבית של מחשב-העל, והיא מתאהבת בו. הוא מביס לבסוף את מחשב-העל על ידי כך שהוא נכנס לתוכו ומאלץ אותו לחוות את יצר החיים.
ביוגרפיה בדיונית > שנות השמונים

אחרי קרב בממד אפל ומסתורי, עימות נוסף עם הענק הירוק, והרפתקה בעולם חייזרי, מאר-וול מגלה כי חשיפתו המוקדמת לגז העצבים גרמה לו לסרטן. צמידי השלילה עוזרים למאר-וול לשמור שהסרטן לא יתפשט, אך גם גורמים לו לפתח התנגדות לכל סוגי הבדיקות האפשריים. זאת ועוד, אין באפשרותו של מאר-וול להתייעץ עם המומחים הרפואיים שבאימפריית הקרי עקב הסטטוס שלו כבוגד. בעוד מאר-וול מגיע להכרה כי חייו עומדים להסתיים, רבים מחבריו ובני בריתו מגיעים לכוכב טיטאן כדי לחלוק לו כבוד אחרון. ברגעיו האחרונים, מאר-וול חווה חיזיון שבו נפגש עם תאנוס, הפעם לא כנבל, אלא כמדריך דרך אל עבר החיים לאחר המוות. בעוד הוא, תאנוס וליידי מוות חוצים לתוך האור המסנוור, מאר-וול מת.
בהמשך, רוחו נקראת לחזור בידי הגראנדמאסטר כחלק מלגיון האל-מתים שהוא יצר כדי להילחם באוונג'רס.
ביוגרפיה בדיונית > שנות התשעים

כאשר הגולש הכסוף מבקר את ממלכת המתים, דמותו מקבלת הדרכה וייעוץ בידי דמות הנראית כמו מאר-וול, אך מתבררת בהמשך כהתגלמות האידיאל ההרואי וחסר האנוכיות שבמחשבתו של הגולש. אהובתו לשעבר של מאר-וול, אליסיוס, נכנסת להריון בעזרת מידע גנטי שלו, ומביאה לעולם את בנו ג'ניס-וול.
כאשר ליידי מוות אוסרת על תאנוס להיכנס לממלכת המתים, וכי אין היא אוהבת אותו, תאנוס משתמש ביהלום המציאות כדי להשיב את מאר-וול לחיים. השניים דנים ביכולתו של תאנוס לגרום לליידי מוות להתאהב בו בעזרת יהלום המציאות, ומאר-וול משכנע אותו שלא לעשות זאת. תאנוס מסכים, ומחזיר את מאר-וול לממלכת המתים.
ביוגרפיה בדיונית > שנות האלפיים

ג'ניס נתקל באביו כאשר הוא עורך מסע לממלכת המתים. הוא לומד כי אליסיוס הביאה לעולם בת בשם פילא-וול. בנוסף, חבר האוונג'רס הצעירים האלקלינג מתברר כבנם של מאר-וול והנסיכה אנל מגזע הסקרול.
במהלך "מלחמת הכאוס", מאר-וול וכמה מחברי האוונג'רס המתים חוזרים לחיים. הוא לוקח מנהיגות על הקבוצה, ועוזר להגן על חיי החפים מפשע ועל גופותיהם של חברי האוונג'רס הקיימים מפני שדי הכאוס. אולם, הוא משוסף בידי הגרים-ריפר ונהרג פעם נוספת.
במהלך קשת הסיפור "אוונג'רס נגד אקס-מן", מיסטיקנים מגזע הקרי מצליחים להקים לתחייה את מאר-וול בעזרת שילוב חלקיק של גביש המק'קראן העוצמתי עם כוח הפניקס. מאר-וול משמש ככלי משחק בניסיון לעצור את האוונג'רס, ומגן על כוח הפניקס. הוא נראה יחד עם גברת מארוול ופרוטקטור, ואומר להם שעליהם להשמיד את האוונג'רס. שלושתם נלחמים באוונג'רס כשהם למעשה נמצאים תחת שליטה מנטלית. ויז'ן מצליח לשחרר חברי קרי שבויים על ידי הדיפת השליטה המחשבתית, אך חברי הקרי מוצאים להורג. הוא משחרר את השלושה מהשליטה עליהם. מתגלה שלמאר-וול היה אחיין כחול-עור שחי חיי קלון בעקבות החרפה שמאר-וול המיט על משפחתו לפני שנים כה רבות. אחיין זה נקרא בשם מיניסטר מארוול, ולבנו היה הכוח לשלוט במחשבות. תוכניתו של מיניסטר מארוול הייתה לגרום לכוח הפניקס לפתח את גזע הקרי לרמה אבולוציונית גבוהה יותר, לקבל קרדיט על המעשה ובכך לגאול את שם משפחתו. חלק מתוכניתו היה להחזיר לחיים את מאר-וול, שישמש כדמות משיחית שתאסוף ותאגד את הקרי למטרה משותפת. בראותו כי תוכניתו נכשלה, מיניסטר מארוול הרג את בנו ואת עצמו מול עיניו של מאר-וול. חברי האוונג'רס מתעמתים עם כוח הפניקס בעודו מתקרב לעולם הבית של הקרי. תור וגברת מארוול נכשלים בעצירתו, ואף על פי שקפטן בריטניה מחזיק בכוח הפניקס תחת שליטה, מאר-וול חש באמת מאחורי הכל - כוח הפניקס הגיע לעולם הבית של הקרי כדי להשיג את חלקיק האנרגיה שנכנס בגופו של מאר-וול, החזיר אותו לחיים ועיכב את השפעות הסרטן. מאר-וול שולח את קפטן בריטניה משם, ומקריב את חייו על ידי מסירת חלקיק האנרגיה לפניקס כדי להציל את גזע הקרי אשר הפנה לו עורף מלכתחילה. התהליך השאיר את גופתו חסרת החיים של מאר-וול מרחפת בחלל, והוא נראה על עולם צמחי, כאשר צמחים גדלים מסביבו. גברת מארוול רושמת את הכל בדיווח, ומחליטה שמורשתו של קפטן מארוול חייבת להמשיך ולהתקיים.
כוחות ויכולות

עם הגיעו לכדור הארץ, מאר-וול לא החזיק בכוחות-על מלבד היותו חזק ועמיד יותר מבני אדם רגילים עקב פיזיולוגיית הקרי שלו; פיזיולוגיה שעברה התפתחות אבולוציונית לרמות כוח גבוהות יותר כדי להילחם בכוח הכבידה של עולם הקרי. כחייל, הוא צויד במכשיר הנקרא "קרן אוניברסלית" המסוגל להקרין אנרגיה, להפיק קרניים אפלות כפחם ולשלוט במגנטיות.
כאשר מאר-וול נשלט בידי ראש ממשלת הקרי זארק, הוא קיבל את כוח הטלפורטציה וכן את האפשרות ליצור אשליות. יכולות אלו אבדו כאשר מאר-וול השיג את צמידי השלילה, אשר שדרגו את האנרגיה היונית של מאר-וול לכוח-על, סיבולת והקרנת אנרגיות נוספים, נוסף על תעופה הגדולה ממהירות האור ועריכת מסעות ארוכים בין הגלקסיות השונות.
בזמן שנקרא בשם "מגן היקום" בידי איאון, מאר-וול השיג מודעות קוסמית שאיפשרה לו לאתר את מקורם של איומים ושינויים מסוימים ביקום שהצריכו את תשומת לבו. הטווח המלא של היכולת לא הוגדר באופן ישיר ותואר כמקביל ל"חוש העכביש" של ספיידרמן, אם כי בקנה מידה גדול יותר. מודעות זו יכולה גם להוות שימושית כלפי פנים, מה שהתריע בפניו על מחלת הסרטן לפני שהלך לעשות בדיקות רפואיות כדי לאשר זאת.
אימוניו הקרביים של מאר-וול כחלק ממיליציית הקרי מעניקים לו ידע נרחב בכל סוגי הקרבות השונים וכן בטכנולוגיית אימפריית הקרי.
הערות שוליים

↑  Fantastic Four #65, August 1967
↑  Marvel Super-Heroes #12', December 1967
↑  Captain Marvel #12-16, April-September 1969
↑  Captain Marvel #10-11, February-March 1969
↑  Captain Marvel #16, September 1969
↑  Captain Marvel #17, October 1969
↑  Avengers #72, January 1970
↑  Captain Marvel #20-21, June-August 1970
↑  Avengers #89-97, June 1971-March 1972
↑  Avengers #108, February 1973
↑  Captain Marvel #22-23, September-November 1972
↑  Captain Marvel #25-27, March-July 1973
↑  Iron Man #55, February 1973
↑  Captain Marvel #28-33, September 1973-July 1974
↑  Captain Marvel #34, September 1974
↑  Captain Marvel #34-35, September-November 1974
↑  Captain Marvel #36-39, January-July 1975
↑  Captain Marvel #40, September 1975
↑  Captain Marvel #47-49, November 1976-March 1977
↑  Captain Marvel #50, May 1977
↑  Captain Marvel #53, November 1977
↑  Captain Marvel #58, September 1978
↑  Marvel Spotlight Vol.2 #1-2, July-September 1979
↑  Marvel Spotlight Vol.2 #4, January 1980
↑  The Incredible Hulk #246, April 1980
↑  Marvel Spotlight Vol.2 #8, September 1980
↑  The Death of Captain Marvel, April 1982
↑  Avengers Annual #16, October 1987
↑  Silver Surfer Vol.3 #63-64, March-April 1992
↑  Cosmic Powers Unlimited #1, May 1995
↑  Captain Marvel Vol.5 #5, March 2003
↑  Captain Marvel Vol.5 #16, January 2004
↑  Young Avengers #1-12, April 2005-August 2006
↑  Chaos War: Dead Avengers #1, January 2011
↑  Chaos War: Dead Avengers #2, February 2011
↑  Secret Avengers #26, June 2012
↑  Secret Avengers #27, July 2012
↑  Secret Avengers #28, August 2012
↑  Captain Marvel #29, November 1973
↑  The Official Handbook of the Marvel Universe Vol.2 #16, June 1987
רבי אסי

| --- | --- |
 לידה:  המאה ה־3 בבל 
 פטירה:  המאה ה־4 ארץ ישראל 
 מקום קבורה:  טבריה 
 תקופת הפעילות:  דור שלישי לאמוראים
 השתייכות:  אמוראי ארץ ישראל
 רבותיו:  רבי יוחנן, רבה בר נחמני, רבי אלעזר, רבי יוסי ברבי חנינא, רבי יצחק נפחא
 תלמידיו:  רבי זירא, רבי ירמיה, רבי אבא בר ממל
 בני דורו:  רבי אמי, רבי אבהו
 
רבי אסי היה אמורא ארץ ישראלי בדור השלישי. תלמידו של רבי יוחנן, חבר ובר פלוגתא של רבי אמי. ישב בעיקר בטבריה.
חייו

נולד למשפחת כהנים בבבל. למד אצל שמואל בנהרדעא וגם אצל רב ורב הונא בסורא. העריץ עד מאוד את רב הונא ולא יכול היה להרים ראשו בפניו[דרוש מקור].
הוא עלה לארץ ישראל משום שאמו הזקנה השתגעה, והתיישב בטבריה. בתלמוד הירושלמי מסופר שכשהגיע לטבריה הוא פנה לטבול בחמי טבריה, ובכניסתו לשם הכה אותו לץ אחד בצווארו, ואמר לו שצווארו חלש והוא צריך לחזק אותו. כשסיים רבי אסי לטבול, הוא גילה שאותו לץ נתפס על ידי ליסטים שעינו אותו ונתנו עול על צווארו, ואמר לו שמזלו ארור, ועליו נאמר: ”וְעַתָּה אַל תִּתְלוֹצָצוּ פֶּן יֶחְזְקוּ מוֹסְרֵיכֶם” (ספר ישעיהו, פרק כ"ח, פסוק כ"ב).
בארץ ישראל למד תורה אצל רבי יוחנן, שהיה רבו המובהק, והעריץ אותו מאוד. כשלימד אותו רבי יחנן שאף על פי שאיסור ערלה בחוץ לארץ נלמד בהלכה למשה מסיני, ספק ערלה מותר בחוץ לארץ, משום שכך ניתנה ההלכה, הוא אמר: "אילו לא עליתי לארץ ישראל אלא לשמוע דבר זה - די!". גם רבו חיבב והחשיב אותו מאוד, והוא היה לו כתלמיד-חבר.
לרבי אסי היו יחסים טובים גם עם ריש לקיש, שמסר את נפשו על מנת להציל את רבי אסי מסכנת שבי. הוא קיבל מספר מימרות גם מרבי חנינא ורבי מני.
חבירו הטוב היה רבי אמי, עמו הוא למד ונסמך, והם כונו "דייני ארץ ישראל". בתלמוד מסופר, שאף על פי שהיו בטבריה 13 בתי כנסת, רבי אמי ורבי אסי נהגו להתפלל דווקא "בין העמודים" שבבית מדרשם, שהיה מקום לימודם הקבוע, ושם אף היו עורכים משפט. רבי אסי ורבי אמי יחדיו יצאו בשליחות רבי יהודה נשיאה השני לבדוק את מצב החינוך ביישובי הארץ.
היה בקי במעשה מרכבה ורצה ללמדו את רבי אלעזר בן פדת, אך הלה סירב. על תלמידיו נמנה רב יהודה בר שילא.
נזכר כמי שהקפיד על מצוות כיבוד אב ואם, וכאשר אמו עלתה מבבל לארץ ישראל והגיעה לעיר בוצרה שבחורן, שלדעת רבי יוחנן דינה כחוץ לארץ, החליט רבי אסי לצאת אליה חרף היותו כהן.
לאחר פטירתו התקבצו החכמים לחזור על ההלכות שלימד כדי שלא תשתכחנה.
קברו מצוין בטבריה, במתחם הסמוך לקבר הרמב"ם, לצד רבי אמי[דרוש מקור].
ממאמריו

דרש רבי עוירא, לפעמים אמר בשם רבי אמי, ולפעמים בשם רבי אסי:
אמרו מלאכי השרת לפני הקב"ה: רבונו של עולם, כתוב בתורתך: "אשר לא ישא פנים ולא יקח שוחד", והלא אתה נושא פנים לישראל, שנאמר: ישא ה' פניו אליך?! - אמר להם, וכי לא אשא פנים לישראל, שכתבתי להם בתורה "ואכלת ושבעת וברכת", והם מדקדקים על עצמם עד כזית ועד כביצה
”קשה היא הפרנסה כפליים כלידה.”
”לעולם יאכל אדם וישתה פחות ממה שיש לו, וילבש ויתכסה במה שיש לו, ויכבד אשתו ובניו יותר ממה שיש לו.”.